Гарняк (Алтайскі край)

Гарняк () — горад (з 1969) у Расіі, адміністрацыйны цэнтр Локцеўскага раёна Алтайскага края. Насельніцтва 15,6 тыс. чал. (2006). Заснаваны ў 1942 годзе.

Горад размешчаны на паўднёвым захадзе Алтайскага края на рацэ Залатуха (прыток Алея), за 360 км ад Барнаула недалёка ад мяжы з Казахстанам. Праз горад праходзіць чыгуначная лінія Локаць — Усць-Каменагорск — Рыдэр.

Аснова эканомікі горада — здабыча і ўзбагачэнне поліметалічных руд. Найбуйнае прадпрыемства горада — Алтайскі горна-абагачальны камбінат, які займаецца здабычай і ўзбагачэннем руды, вытворчасцю медзі, цынку, свінцу, олава, алюмінія. У горадзе знаходзяцца Алтайскае шахтабудаўнічае ўпраўленне, Невераўская драбнільна-сартавальная фабрыка, заводы вапнавы, хлебны і малочны, швейная фабрыка.

Катэгорыя:Гарады Алтайскага края